મુંબઈ, વાપી અને અમદાવાદનું આખું પોલીસ તંત્ર કામે લાગી ગયું. એક પણ જગા એવી નહોતી, એક પણ ગાડી એવી નહોતી જેની એમણે તપાસના કરી હોય. ત્રણ વાગે આ ઘટના બની અને સવા ત્રણે તો ગાડીઓની તપાસ ચાલુ થઈ ગઈ હતી. પણ અત્યારે બાર કલાક થયા. બીજા દિવસના ત્રણ વાગી રહ્યા હતા પણ યુવરાજ અને મનુ ને હવાની કાંધે બેસાડીને ભગાડી જનારનો પત્તો ન હોતો લાગ્યો. એના ગામડે, મુંબઈના એના જૂના સરનામાંઓ પર બધેજ તપાસ થઈ ગઈ હતી પણ યુવરાજ ક્યાંય ના મળ્યો. જાણે યુવરાજ આખા પોલીસતંત્રનું નાક વાઢીને હવામાં અદૃશ્ય થઈ ગયો હતો.